Sentour (sterrebeeld) - Wikipedia
(Aangestuur vanaf Centaurus)
Vir die wesens in die Griekse mitologie sien Sentour.
Latynse naam Centaurus
Grootte 1 060 vk. grade (9de)
Helderste ster Alpha Centauri
Naaste ster Proxima Centauri
Sterre helderder as 3 m 10
Sterre met planete 14
Meteoorreëns Alpha Centauriede, Omicron-Centauriede, Theta-Centauriede
Lugpomp, Kiel, Passer, Suiderkruis, Noordelike Waterslang, Weegskaal (hoek), Wolf, Vlieg, Seile
Die Sentour of Perdmens (Latyn: Centaurus) is ’n helder sterrebeeld wat sigbaar is in die Suidelike Halfrond. Dit is een van die grootste sterrebeelde en een van die 48 wat deur die 2de-eeuse sterrekundige Claudius Ptolemaeus genoem is. Dit is steeds een van die 88 moderne konstellasies. In die Griekse mitologie was sentoure wesens wat half man, half perd was.
Sentour bevat die Alpha Centauri-stelsel, ’n driester-stelsel wat uit ’n dubbelster en ’n heelwat dowwer rooi dwerg, Proxima Centauri, bestaan. Proxima is die naaste bekende ster aan die Son.
Die vierde helderste ster in die sterrebeeld is Beta Centauri, of Hadar.
Hoewel Omega Centauri (NGC 5139) die konstellasie se "omega"-ster genoem word, is dit inderwaarheid ’n bolvormige sterreswerm wat geleë is op ’n afstand van 17 000 ligjare, met ’n deursnee van 150 ligjare. Dit is die grootste en helderste bolvormige sterreswerm in die Melkweg; dit is tien keer so groot as die tweede grootste een. Dit bevat verskeie miljoene sterre, waarvan die meeste geel dwerge is, maar daar is ook rooi reuse en B-tipe blou-wit sterre; die sterre het ’n gemiddelde ouderdom van 12 miljard jaar.
Een van die naaste aktiewe sterrestelsels aan die Aarde is Centaurus A: op 11 miljoen ligjare. Dit het ’n supermassiewe swartkolk in sy kern.
Wikimedia Commons het meer media in die kategorie Sentour.
Ontsluit van "https://af.wikipedia.org/w/index.php?title=Sentour_(sterrebeeld)&oldid=1967742"
Die bladsy is laas op 3 April 2019 om 12:42 bygewerk.